Diari Oficial de la Generalitat Valenciana


Sumari del DOGV 1321, del 08-06-1990 (1990/817785)

RESOLUCIÓ de 21 de maig de 1990, de la Conselleria de Treball i Seguretat Social, per la qual es desplega l'Ordre de 20 d'abril de 1990, la qual estableix un programa d'ajudes per a l'Economia Social.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1321

Data del DOGV
:   08-06-1990

Secció del DOGV
:   ALTRES DISPOSICIONS

Número del document
:   1990/817785


Data del document
:   21-05-1990

Organisme emissor
:   Conselleria de Treball i Seguretat Social

Tipus de document
:   Resolució

Anàlisi jurídica

Resolució de 21 de maig de 1990, de la Conselleria de Treball i Seguretat Social, pr la qual es desplega l'Ordre de 20 d'abril de 1990, la qual estableix un programa d'ajudes per a l'Economia Social.  
L'Ordre de 20 d'abril de 1990, trau la convocatòria d'ajudes com a rendes de subsistència per a desocupats que adquiresquen la condició de socis en empreses d'Economia Social.  
En l'article 3 f) es preveuen ajudes de fins a 500.000 pessetes per soci, quan es tracte de treballadors desocupats menors de 25 anys, o aturats de llarga duració que figuren inscrits, almenys un any, en la corresponent Oficina de Col·locació, o hagen rebut de bestreta les rendes de desocupació equivalents com a mínim a un any, i tinguen la condició de socis treballadors d'una societat anònima laboral o d'una Cooperativa.  
A fi de completar aquesta ordre amb uns mitjans adequats s'ha considerat oportú de dictar la resolució següent:  
Primer. Podran sol·licitar la subvenció com a rendes de subsistència, els desocupats que hagen adquirit la condició de socis treballadors en una cooperativa o societat anònima laboral, en els tres mesos anteriors a la data de sol·licitud de l'esmentada subvenció, sempre que a l'hora de la seua incorporació complesquen els requisits assenyalats en l'article 3 f) de l'Ordre de 20 d'abril de 1990.  
Igualment podrà sol·licitar aquesta subvenció qui haja percebut en pagament únic les prestacions per desocupació a fi d'incorporar-se a cooperatives o societats anònimes laborals, sempre que el període de prestació reconegut fóra equivalent a l'exigit per als desocupats majors de 25 anys, o que, computats els dies que hagen romàs inscrits com a desocupats més els reconeguts en el pagament únic, de manera continuada equivalguen almenys a un any, i no caldrà el compliment d'aquest requisit en el cas dels menors de 25 anys.  
Segon. Les sol·licituds d'ajudes es faran en els impressos que es facilitaran en les Delegacions Territorials de la Conselleria de Treball i Seguretat Social, amb l'aportació de la documentació següent:  
- Desocupats integrats en una cooperativa o societat anònima laboral ja constituïda.  
a) Sol·licitud.  
b)  
b.1) Certificat de demanda d'ocupació expedit per l?INEM acreditant la inscripció dels treballadors menors de 25 anys.  
b.2) Certificat expedit per l'INEM reconeixent la situació de desocupació per un any com a mínim per als treballadors majors de 25 anys, o tenir reconeguda la capitalització de la desocupació per un període equivalent.  
b.3) La documentació acreditant que la suma del temps de la inscripció en l'atur i els dies capitalitzats equivalga si més no, a un any.  
c) Fotocòpia DNI  
d) Fotocòpia de l'escriptura de constitució de l'empresa, posat el cas que s'incorporen com a socis constituents.  
e) En altre cas, certificat de l'acord d'admissió de l'aturat com a soci en l?empresa, i certificat d'inscripció de l?entitat en el Registre corresponent.  
f) Alta en la Seguretat Social dels sol·licitants.  
g) Documentació que acredite estar al corrent de les obligacions tributàries i amb la Seguretat Social.  
- En cas de cooperatives i societats anònimes laborals encara no constituïdes, la sol·licitud podrà presentar-s'hi pels socis promotors. Una vegada resolta favorablement, si s'escau, la Resolució, els sol·licitants hi hauran de presentar, en un termini no superior a dos mesos, l?escriptura de constitució registrada, l'alta dels socis en el corresponent Règim de Seguretat Social, i l'alta en la Llicència Fiscal.  
València, 21 de maig de 1990. - El Conseller de Treball i Seguretat Social: Miguel Doménech.